stanford-oval/wikipedia huggingface dataset:
Laseretäisyysmittari
Mittausmenetelmät

Yksinkertaisin tapa mitata etäisyys laserilla on lähettää laserpulssi, joka heijastuu kohteesta ja havaita heijastus. Koska valon nopeus on tunnettu vakio, voidaan pulssin lähettämisen ja heijastumisen välisestä ajasta helposti laskea kuljettu matka. Valon kulkuaikaan perustuvissa laserkeilaimissa mitataan etäisyys aikana, jonka valosignaali kulkee mittalaitteesta kohteeseen ja takaisin. Koska valosignaalin (lasersäteen) lähtökulmat (sekä vaaka- että pystysuunnassa) ja matkat tiedetään, voidaan jokaiselle mitatulle pisteelle laskea koordinaatit. Koordinaattien lisäksi järjestelmä tallentaa jokaiselle pisteelle myös intensiteettiarvon paluusignaalin voimakkuuden pohjalta.
Toinen tapa on lähettää pitkä pulssi, jonka taajuus muuttuu tasaisesti. Pulssin heijastuksen taajuus on tietysti sama kuin pulssin taajuus sen lähtiessä ja kun heijastus tulee hieman jäljessä, lähetystaajuus on ehtinyt muuttua sillä aikaa. Heijastuksen taajuuden ja sillä hetkellä lähetetyn taajuuden erosta voidaan laskea matka-aika ja siten etäisyys.
Kolmas tapa on kolmiomittaus, jossa pulssin lähetin ja heijastuksen vastaanotin ovat hieman eri paikoissa ja niiden välimatka tunnetaan tarkasti. Kun pulssi heijastetaan suoraan eteenpäin lähettimestä, vastaanottimen näkökulmasta se on hieman sivulla. Etäisyys voidaan laskea geometrisesti. Tätä menetelmää käytetään kameroissa selvennä.
Satelliittilaser

Geodesiassa käytetään esimerkiksi maapallon muodon mittaamiseen satelliittilasereita (SLR), maahan asennettuja laserlaitteita, joiden säde heijastuu satelliittiin asennetusta heijastimesta tai muusta pinnasta. Jos esimerkiksi geosynkronisella radalla sijaitsevassa satelliitissa (tai vaikka Kuun pinnalla) on heijastin, sen etäsyys voidaan mitata pienempitehoisella satelliittilaserilla kuin sellaisen satelliitin etäsyys, jossa sopivaa heijastavaa pintaa ei ole.  Satelliittilaserlla voidaan mitata satojen kilometrien korkeudessa kiertävän satelliitin etäisyys kymmenien senttimetrien tarkkuudella. Vuonna 1982 julkaistussa väitöskirjassaan Matti Paunonen esitti Metsähovin radiotutkimusaseman silloisella mittauslaitteistolla tyypilliseksi matalan lentoradan satelliittien etäisyysmittauksen tarkkuudeksi 0,5 metriä ja havaitsemisen kannalta edullisen lentoradan tapauksessa 0,15-0,30 metriä. Suomessa Kirkkonummen Metsähovin radiotutkimusasemalla on ollut satelliittilaserlaitteisto vuodesta 1978, ja laitteisto rakennuksineen uusittiin vuosina 2015-2018 osana Metsähovin geodeettisen tutkimusaseman toimintoja. Uudistettujen geodeettisten laitteistoiden kykyä havaita satelliittitoiminnan ohella avaruusromua selvitellään.
Laserkeilaus

Laserkeilaimella  pystytään koskettamatta mittaamaan mitattavan kohteen reunapisteiden sijainnit. Mittalaitteesta lähtee skannaava lasersäde, jonka avulla mitataan kohteen etäisyys mittalaitteesta eri suunnissa. Tuloksena saadaan kolmiulotteinen pistepilvi.
Itävallan Lustbühelin satelliittilaser.
Leo Piironen

| Leo Piironen> Henkilötiedot |
| --- | --- |
Syntynyt: 1993 Nummela
Kansalaisuus:  Suomi
Frisbeegolfaaja
Pituus:  181
Paino:  74
Kätisyys:  Oikea
Ura
Ammattilaisuran alku:  2009
Voitot:  16
Muut saavutukset:  Suomenmestaruus 2012, 2016 ja 2018   U19 Suomenmestaruus 2010   U16 Suomenmestaruus 2009
Tämänhetkinen rating:  1016 (elokuu 2020)
Korkein rating:  1020
Palkintorahat:  35 572,98 $
Leo Piironen (s. 1993 Nummela) on suomalainen frisbeegolfaaja ja avoimen sarjan Suomen mestari vuosilta 2012, 2016 sekä 2018. Piironen on voittanut myös MJI-sarjan junioreiden Suomen mestaruuden 2010, sekä MJII-sarjan junioreiden Suomen mestaruuden 2009.
Piironen on kuulunut kiekkovalmistaja Discmanian pelaajatiimiin vuodesta 2010. Discmania julkaisi vuonna 2012 Piirosen suomenmestaruuden kunniaksi nimikoidun lähestymiskiekon.
MTV3:n Ennätystehdas-ohjelmassa Piironen puttasi minuutissa 33 kiekkoa koriin kymmenen metrin etäisyydeltä.
Aiheesta muualla

Pelaajatiedot PDGA:n sivuilla
Ida Corr

| Ida Corr |
| --- | --- |
 Ida Corr Bukarestissa, Romaniassa vuonna 2008.
Henkilötiedot
Syntynyt: 14. maaliskuuta 1977 (ikä 47) Århus, Tanska
Ammatti:  laulaja, säveltäjä, musiikkituottaja
Muusikko
Laulukielet:  englanti, tanska
Aktiivisena:  2002–
Tyylilajit:  Pop, Dance, House, R&B, Soul
Yhtyeet:  SugaRush Beat Company, Sha Li Mar
Levy-yhtiöt:  Kick Music, Warner Music Denmark, Ministry of Sound
Aiheesta muualla
www.idacorr.com
  [ Muokkaa Wikidatassa ] [ ohje ]  
Ida Corr (s. 14. maaliskuuta 1977 Århus, Tanska) on tanskalainen laulaja, säveltäjä ja musiikkituottaja. Hänen yksi tunnetuimmista kappaleistaan on vuonna 2007 julkaistu "Let Me Think About It" (Ida Corr vs. Fedde le Grand). Hän on SugaRush Beat Company -yhtyeen jäsen. SugaRush Beat Companyn kaksi muuta laulajaa ovat Rahsaan Patterson ja Jarrad Rogers.
Varhainen elämä

Corr syntyi Århusissa, Tanskassa. Hänen isänsä on gambialainen ja äitinsä tanskalainen. Ida kasvoi Århusissa ja asuu nyt Kööpenhaminassa.
Diskografia > Studioalbumit

2005: Street Diva
2006: Robosoul
2009: Under the Sun
Diskografia > Kokoelma-albumit

2008: One
2012: Singled Out
Diskografia > Singlet

| Vuosi | Single | Albumi | Paras sijoitus>  | Paras sijoitus>  | Paras sijoitus>  | Paras sijoitus>  | Paras sijoitus>  | Paras sijoitus>  | Paras sijoitus>  |
| --- | --- | --- | --- | --- | --- | --- | --- | --- | --- |
| 2004 | I Put My Faith in You | - | - | - | - | - |  |  |  |
| 2005 | U Make Me Wanna | Street Diva | - | - | - | - |  |  |  |
| 2005 | Make Them Beg | Street Diva | - | - | - | - |  |  |  |
| 2005 | Country Girl | Street Diva | - | - | - | - |  |  |  |
| 2006 | Late Night Bimbo | Robosoul | - | - | - | - |  |  |  |
| 2006 | Lonely Girl | Robosoul | - | - | - | - |  |  |  |
| 2007 | Let Me Think About It | Robosoul | - | 12 | - | - |  |  |  |
| 2007 | Mirror 07-07-07 | Live Earth | - | - | - | - |  |  |  |
| 2007 | Let Me Think About It (Remix) | One | 2 | 12 | - | 1 |  |  |  |
| 2008 | Ride My Tempo | One | - | 8 | 28 | - |  |  |  |
|  | Top 10 |  | 1 | 1 | - | 1 |  |  |  |
Aiheesta muualla

Ida Corrin viralliset kotisivut (Arkistoitu – Internet Archive)
Ida Corrin viralliset fansivut (Arkistoitu – Internet Archive)
Virallinen MySpace -sivusto
Le Maxi Delinquant

| Le Maxi Delinquant LIM |
| --- | --- | --- |

Studioalbumin tiedot
 Julkaistu: 18. kesäkuu 2007
 Formaatti: CD
 Tuottaja(t): LIM R.A.T The Baze
 Tyylilaji: Rap
 Kesto: 42.49
 Levy-yhtiö: Tous Illicites Production
Listasijoitukset
  23.
LIM muut julkaisut
| Triples Violences Urbaines 2006 | Le Maxi Delinquant 2007 | Délinquant 2007 |
Le Maxi Delinquant on LIMin toinen sooloalbumi, joka julkaistiin 18. kesäkuuta 2007. Levyllä vieraili muun muassa Samiraselvennä, Boulox ja General Salem. Albumia tuotettiin vain rajallinen määrä, 10 000 kappaletta.
Kappaleet

Delinquant – 3.09
Menotte – 5.29  (feat. Boulox)
Tout etait calcule – 5.08  (feat. Zeler)
On les baise – 5.09  (feat. Boulox & Samira)
En chien – 4.47  (feat. General Salem)
Mec de tess – 4.25
Instrumental Tout etait calcule – 5.09
Instrumental On les baise – 5.07
Instrumental Mec de tess – 4.25
Leon Kelso

| Leon Kelso> Henkilötiedot |
| --- | --- |
Syntynyt: 1907 Gretna, Kansas
Kuollut: 1982 (74–75 vuotta) Kansas
Kansalaisuus:  Yhdysvallat
Koulutus ja ura
Tutkimusalue:  kasvi- ja lintutiede
Leon Hugh Kelso (1907 Gretna, Kansas – 9. toukokuuta 1982) oli yhdysvaltalainen lintutieteilijä.
Leon Kelso opiskeli Denverin ja Coloradon yliopistoissa ja valmistui 1931. Hän työskenteli Washington D.C.:ssä Bureau of Biological Survey toimistossa valtion virkamiehenä 1930–1937. Hän erikoistui tutkimaan pienten lintujen ja nisäkkäiden mahalaukkujen sisältöä. Maisteritutkinnon hän teki Cornellin yliopistossa pöllöstä (screech owl) vuonna 1938. Tämän jälkeen hän opetti Wyomingin Maastolaboratoriossaselvennä.
Kelson varsinainen tutkimusala oli lintutiede, mutta hän tutki laajalti myös Kalliovuorten 
kasvillisuutta. Hän julkaisi yli 900 kirjoitusta, monet venäjäksi. Hän julkaisi sarjan kirjoituksia biologian eri aloilta, Biological Leaflets, yhteensä 107 julkaisua.
Linnuista Kelso nimesi costaricanvarpuspöllön (Glaucidium costaricanum).
Kelson nimeämien kasvien tieteellisen nimen perässä käytetään nimen jälkeen liittettävää auktorilyhennettä Kelso.
Lee Hepner

Lee Alfred Hepner (24. marraskuuta 1920 Edmonton – 24. heinäkuuta 1986 Vancouver) oli kanadalainen kapellimestari. Hän sai filosofian tohtorin arvon New Yorkin yliopistosta väitöskirjallaan An analytical study of selected Canadian orchestral compositions of the mid-20th century, jossa tarkasteltiin Harry Freedmanin, Harry Somersin ja John Weinzweigin teoskia.
Hepner oli Edmontonin sinfoniaorkesterin ensimmäinen kapellimestaria vuosina 1952–1960.  Hänen vaimonsa on kuoronjohtaja Patricia Rolston ja hänen poikansa on jazzsaksofonisti Darcy Hepner.
Kytölampi (Petäjävesi, Rantakylä)

| Kytölampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°20′37″N, 25°20′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Kintauksen valuma-alue (14.55)
Laskujoki:  Säästinpuro Ylä-Kintaukseen 
Järvinumero:  14.553.1.008
Mittaustietoja
Pinnankorkeus:  164,7 m  
Pituus:  350 m  
Leveys:  160 m  
Rantaviiva:  0,774 km  
Pinta-ala:  2,985 ha  
Saaria:  ei saaria 
 fiKytölampi 
Kytölampi  on Keski-Suomessa Petäjävedellä Rantakylän lähellä sijaitseva lampi.
Maantietoa

Lampi on 350 metriä pitkä, 160 metriä leveä, ja sen pinta-ala on 3,0 hehtaaria. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Ala-Kintauksen valuma-alueella (14.55), jonka Ylä-Kintauksen alueeseen (14.553) se kuuluu. Lammen vedenpinnan korkeus on 164,7 metriä mpy.
Kuhilaspelto

Kuhilaspelto on taiteilija Unto Koistisen öljyvärimaalaus kankaalle vuodelta 1957. Kooltaan maalaus on 130,5×119,5 cm ja se kuuluu Ateneumin taidemuseon Ester ja Jalo Sihtolan kokoelmiin.
Kuhilaspelto on osuva esimerkki tyylistä, jonka Unto Koistinen kehitti 1950-luvulla. Hän käytti usein vain muutamaa väriä, monesti sinisen sävyjä kuten Kuhilaspelto-maalauksessa. Peltomaisema esiintyi useammassakin Koistisen työssä.
Aiheesta muualla

Suomen Kansallisgalleria: Kokoelmat: Kuhilaspelto.  (Arkistoitu – Internet Archive)
Lasku

Paperilasku
Lasku on tosite tai ilmoitus, joka sisältää myydyn tuotteen tai palvelun tiedot sekä sovitun hinnan. Laskun kirjoittaa myyjä ostajalle. Lasku voi olla paperinen tai sähköinen. Lasku on liiketaloudellinen asiakirja, jonka on täytettävä arvonlisäverolain vaatimukset. Laskuun on usein kirjattu pankkimaksua varten tarvittavat tiedot, vaikka ne eivät varsinaisesti pakollisia tietoja olekaan.
Laskutyypit

Laskulle on olemassa erilaisia käyttötarkoituksia. Yleisimmät laskutyypit:
Lasku – normaalilasku, jossa myyjä veloittaa ostajaa. Yleisin laskutyyppi.
Hyvityslasku – mikäli ostaja palauttaa tuotteen tai reklamoi toimituksesta ja myyjä hyväksyy rahasumman palautuksen tai myöntää hinnan alennuksen, kirjoittaa myyjä ostajalle hyvityslaskun.
Koontilasku – yhdelle laskulle on koottu laskutettavat erät useasta eri toimituksesta tai useampi alalasku niputetaan ja kokonaisloppusummasta tehdään koonti- eli yhteenvetolasku (alalaskuilla erittelyt, yhteenvetolaskulla vain loppusumma).
Itselasku (engl. self billing invoice) – ostajan myyjälle lähettämä lasku, jossa ostaja ilmaisee kuluttamansa tavaramäärän ja rahasumman, jonka aikoo maksaa. Itselaskun käyttöönoton edellytyksenä on huolellisesti määritetyt liiketoimintaprosessit.
Pro forma -lasku – tullausta ym. varten laadittu "näennäislasku", josta ilmenee tavaran arvo.
Arvonlisäverollisen laskun tietosisältö Suomessa

Suomen arvonlisäverolain pykälä 209 b (325/2003) mainitsee laskun pakollisiksi laskumerkinnöiksi seuraavat:
laskun antamispäivä (laskupäivä)
juokseva tunniste (laskunumero)
myyjän arvonlisäverotunniste (Y-tunnus)
myyjän ja ostajan nimi ja osoite
tavaroiden tai palvelujen määrä ja luonne
tavaroiden toimituspäivä, palvelujen suorituspäivä tai ennakkomaksun maksupäivä
yksikköhinta ilman veroa
hyvitykset ja alennukset (jos eivät yksikköhinnassa)
veron peruste verokannoittain
verokanta
suoritettavan veron määrä.
Tietyissä poikkeustapauksissa on laskuun merkittävä joitain lisätietoja. Toisaalta tietyissä poikkeustapauksissa laskulle on määritelty kevennetyt merkintävaatimukset. Verottajan mukaan yritys voi alkaa laskuttamaan vasta saatuan Y-tunnuksen.
Aiheesta muualla

Wikimedia Commonsissa on kuvia tai muita tiedostoja aiheesta .
Laskutusvaatimukset arvonlisäverotuksessa (Verohallinto)
Ida Elina

| Ida Elina> Henkilötiedot |
| --- | --- |
Koko nimi:  Päivi Ida Elina Kujanen
Syntynyt: 1986 (ikä 37–38) Oulainen
Kansalaisuus:  suomalainen
Ammatti:  laulaja-lauluntekijä, kanteelensoittaja
Muusikko
Taiteilijanimi:  Ida Elina
Tyylilajit:  popmusiikki, gospel
Soittimet:  kantele
Aiheesta muualla
Kotisivut
  [ Muokkaa Wikidatassa ] [ ohje ]  
Ida Elina (oikealta nimeltään Päivi Ida Elina Kujanen, o.s. Ollikainen; s. 1986 Oulainen) on suomalainen laulaja-lauluntekijä ja kanteleensoittaja, joka on erikoistunut popmusiikin esittämiseen erikoisvarustellulla konserttikanteleella. Hän esittää myös gospelia.
Yksityiselämä

Ida Elina on naimisissa ja hänellä on kaksi tytärtä. Hän asuu Espoossa.
Ida Elina harrastaa juoksua ja on moninkertainen Oulaisten-mestari 800 metrin juoksussa.
Julkaisut > Albumit

Songs of Freedom (2012)
Hello World (2015)
Valoisaa joulua (Bright Christmas) (2016)
Game of My Life (2018)
Capital Letters (2022)
Julkaisut > Kirja

Ida Elina – Popkanteletar (2022)
Aiheesta muualla

Viralliset sivut
Käkisalmen kapina 1337

Käkisalmen kapina oli karjalaisten kapina Käkisalmen linnaa hallinnoivaa liettualaista Narimantasia vastaan vuonna 1337 tapahtunut kansannousu.
Taustaa ja tapahtumia

Korelan linnoitus lienee ikivanha, mahdollisesti jo 1100-luvulla rakennettu linnoitus Ruotsin ja Novgorodin välisellä karjalaisalueella Laatokan länsipuolella Suur-Sakkulan pogostan vaiheilla, ja sitä paikalliset lienevät pitäneen edes jonkinasteisena turvanaan. Sakkulan seutu oli jatkuvien levottomuuksien kuten ristiretkien kohteena. Kivimuurin linnoitus sai 1200-luvulla. Novgorod tuhosi linnoituksen vuonna 1310 ja rakensi tilalle Käkisalmen linnan. Pähkinäsaaren rauha 1323 antoi linnan Novgorodille, tarkemmin Vatjan verotusalueeseen. Novgorod läänitti sen liittolaiselleen Liettuan Gediminasin pojalle Narimantasille. Tämä piti alueella niin ankaraa verotusta, että karjalaiset nousivat isäntäänsä vastaan vuonna 1337. Ruotsalainen sotaväki, käytännössä suomalaisia, kutsuttiin apuun. Runsaasti venäläisiä surmattiin. Linnanpäällikköna toiminut karjalaistaustainen Vallittu luopui, ja karjalaisia pakeni aina Vienanmerelle saakka. Novgorod kukisti kapinan eikä rajalinjoja muutettu vuonna 1339 tehdyssä rauhansopimuksessa.
Käkisalmen kapinan aikana Ruotsin hallitsijana oli kuningas Maunu Eerikinpoika. Novgorod oli tasavalta.
Laserdance

Laserdancen kaksikko Michiel Van Der Kuy ja Erik van Vliet
Laserdance (tai Laser Dance) oli 1980-luvulla spacesynthiä ja italodiskoa tuottanut musiikkiprojekti.
Laserdance loi spacesynth-tyylilajin, ja sai pian jäljittelijöitä. Muita spacesynth-yhtyeitä olivat/ovat mm. Koto, Cyber People, Macrocosm, Rygar ja suomalainen Dreamtime.
Laserdancea on sijoiteltu luokkiin spacesynth, euro-disco, italo-disco, pop synthpop, funk, ja elektroninen musiikki. Laserdancen kappaleita on julkaistu monilla discolevyillä, esimerkiksi Cosmo Tron levyllä Best of Italo Dance vol 14.
Historia

Laserdance oli hollantilainen kaksikko Michiel Van Der Kuy ja Erik van Vliet, joka tuotti aktiivisesti musiikkia vuosina 1983–1995.
Vuoden 1987 albumi Future Generation oli menestys, sitä myytiin Euroopassa 150 000 kappaletta. Yhtyeen singlet Powerrun ja Humanoid Invasion myivät myös hyvin. Laserdancen suosio tipahti 1990-luvulla uusien tyylien, mm. technon ja housen virratessa markkinoille. Spacesynth-genren suosio on 2000-luvulla jälleen ollut kasvussa. Laser Dance poikkesi perinteiseltä linjaltaan vuoden 1991 albumilla Ambiente, joka nimeensä viitaten sisälsi rauhallisempaa ambient -tyylistä musiikkia, mutta palasivat perinteisempään linjaansa seuraavalla albumilla.
Kaksikolla on myös toinen yhteinen projekti, Area 51. Michiel van der Kuyn sooloprojekteja ovat olleet muun muassa Forcefield, Kozmoz, Perestroika Power, Power Machine, Proxyon ja Rygar.
Erik van Vliet on julkaissut 2000-luvun alussa eräänlaisen comeback-levyn.
Kappaleita

Brainstorm
Cosmo Tron
Escape From The Forbidden City
Fear
Humanoid Invasion
Night Out In Tomorrowland
Power Run
Shotgun (Into The Night)
Trip to Destroy
Endless Dream
Diskografia

Future Generation, 1987
Around The Planet, 1988
Discovery Trip, 1989
Changing Times, 1990
Ambiente, 1991
Technological Mind, 1992
The Best Of Laserdance, 1992
Hypermagic, 1993
Fire On Earth, 1994
The Guardian Of Forever, 1995
Strikes Back, 2000
Force of Order, 2016
Trans Space Express, 2018
Aiheesta muualla

Discogs.com - Discogs entry on Laserdance.
spacesynth.net
spacesynth.de (Arkistoitu – Internet Archive)
Hyväri

Scorpions esiintymässä Hyvärin järjestämässä Saimaa Open Air tapahtumassa vuonna 2011.
Hyväri ry oli imatralainen, vuonna 2008 perustettu hyväntekeväisyysjärjestö. Järjestön perusti Henri Ruokolainen, joka tunnetaan myös taiteilijanimellä Henry K. Rock. Mannerheimin lastensuojeluliitto palkitsi Hyväri ry:n puheenjohtajan Henri Ruokolaisen vuoden 2009 eteläkarjalaisena hyväntekijänä.
Hyväri ry keräsi varoja hyväntekeväisyyteen, pääasiassa lastensuojeluun, järjestämällä muun muassa hyväntekeväisyysfestivaalin Hyväri Rock ja hyväntekeväisyysklubeja. Hyväri ry oli vahvasti myös mukana Imatran kaupungin järjestämässä Over & Out -tapahtumassa, joka järjestettiin koulujen loppumisen kunniaksi periaatteella "juhlia voi selvinpäinkin." Tapahtumaan oli ilmainen sisäänpääsy ja tapahtumaan pääsi sisään, jos puhalsi alkometriin nolla promillea.
Hyväri ry sai alkunsa kahdesta Henry K. Rockin ja Imatran Pool ry:n järjestämästä Hyväri-hyväntekeväisyyskonsertista, jotka järjestettiin Imatran kesäteatterilla 19. toukokuuta 2007 ja 17. toukokuuta 2008. Hyväntekeväisyysfestivaali Hyväri Rock järjestettiin ensimmäistä kertaa yhteistyössä Saimaa Gardensin kanssa Rauhassa 11.–12. kesäkuuta 2010. Hyväri ry jakoi tapahtumatuottoina kymmeniätuhansia euroja muun muassa imatralaisten huostaanotettujen lasten ja nuorten hyväksi sekä eteläkarjalaisille lastenkodeille.
20. elokuuta 2011 juostiin ensimmäinen Hyvärin Vuoksi nuorten ehkäisevän päihdetyön hyväksi. Hyvärin Vuoksi järjestetään Imatra-päivänä perinteisen Naisten Vuoksen tilalla. Naisten Vuoksi järjestetään Imatran Big Band -viikolla vuonna 2011.
Hyväri ry lopetti toimintansa keväällä 2013. Yhdistyksen lopettamisesta huolimatta hyväntekeväisyystoiminta jatkuu. South Carelian Harley Davidsons ry tiedotti Henri Ruokolaisen olevan Hyväri -hengessä mukana vuoden 2014 Saimaa Picnicissä.
Hyväri, hyväntekeväisyyskonsertti esiintyjät 19.5.2007

| --- | --- |
 Twilightning  Soundslave  Eturintama  Monsteriser:  Illusion  Corall  Anomus  The Freakdolls
Juontajina Peppi Pitkätossu ja Pikku-Myy. Tapahtuman suojelijana toimi Imatran kaupunginjohtaja Pertti Lintunen.
Hyväri Rock esiintyjät 17.5.2008

| 0 | 1 | 2 |
| --- | --- | --- |
|  Havana Black  Monsteriser  Widescreen Mode  Tuoni  Anomus |  Eturintama  Dizzy  The Terror Twin  Frozen Paradise  Anomia |  Henry K. Rock  Hero & Devil Duo  The River Bastards  Kolme Muulia |
Juontajina Wallu Valpio, Peppi Pitkätossu ja Pikku-Myy. Tapahtuman suojelijana toimi Imatran-Inkeri ja näyttelijä Ulla Järnstedt.
Hyväri Rock esiintyjät 16.5.2009

| 0 | 1 | 2 |
| --- | --- | --- |
|  Osmo's Cosmos  Kilpi  Verjnuarmu  Bloodpit  Mustat Enkelit |  The Boner  Black Devils  Luminosity  Beer III  Hero & Devil Duo |  Widescreen Mode  Henry K. Rock  Riverdog Samson  Haven |
Juontajina Wallu Valpio ja Heta Hyttinen.
Hyväri Fest esiintyjät 28.-29.8.2009

Hyväri Fest hyväntekeväisyystapahtuma järjestettiin Imatralla sijainneessa ravintola Woodoossa.
| --- | --- |
 Hogster  Sweet Moses  V For Violence  Anomus:  Anal Thunder  Sanktio  Soundslave
Yleisöä viihdyttämässä paikalla oli myös Henry Saari ja DJ's Kelvottomat Lankomiehet.
Hyväri Rock esiintyjät 11.-12.6.2010

Ensimmäisen kerran Saimaa Gardensin rantapuistossa Rauhassa.
| 0 | 1 | 2 |
| --- | --- | --- |
|  Lauri Tähkä & Elonkerjuu  Irina  Jenni Vartiainen  Waltari  The Freza |  The 69 Eyes  The Souls  Mosesgun  Sanktio  Peer Günt |  Herra Ylppö & Ihmiset  Madred  Blake  The Boner |
Juontajina Wallu Valpio ja Henry K. Rock.
Saimaa Open Air esiintyjät 22. & 23.7.2011

Hyväri ry:n ja Karelia Events Partnershipin järjestämä festivaali Saimaa Gardensin rantapuistossa Rauhassa.
| --- | --- |
 Scorpions  Samantha Fox  Bonnie Tyler  Maija Vilkkumaa:  Mokoma  Sauruxet  Tarja Turunen  Lauri  Laura Närhi
Ultimate Hyväri esiintyjät 6.7.2011

Järjestää Hyväri ry ja Vuoksen Kalastuspuisto Imatran Varpasaaressa.
| 0 | 1 | 2 |
| --- | --- | --- |
|  Stina Girs  Sanktio  The Freza |  Defect  Ego  Mindbound |  Guns Of Glory  River Amigos  Sermon On The Mountain |
Hyväri Rock esiintyjät 8.6.2012

Järjestää Hyväri ry ja Vuoksen Kalastuspuisto Imatran Varpasaaressa.
Hyväri Rockin julkistetut esiintyjät:
| --- | --- |
 Klamydia  Pariisin Kevät  Stina Girs  Jussi Hakulinen  The Freza  Henry K. Rock:  Belladonic Haze (UK)  The Flaming Sideburns  Midnight Carousel  Paper Telephone  Ehdokas  Mami
Juontajana Heta Hyttinen ja Wallu Valpio
Tapahtuman suojelija Hannu "Heavy" Tikkanen
Aiheesta muualla

Hyväri Rock hyväntekeväisyysfestivaalin kotisivut (Arkistoitu – Internet Archive)
Hyväri ry:n kotisivut (Arkistoitu – Internet Archive)
Lihasmaha

Ankan lihasmaha eli kivipiira
Lihasmaha eli kivipiira on lintujen mahalaukun taempi osa, jossa ruoan hienontaminen pääasiassa tapahtuu. Sen seinämä on 3-kerroksinen: uloinna paksu lihaskerros, sen alla rauhaskerros ja sisinnä rauhasten hyytyneestä eritteestä muodostunut kova sarveismainen kerros. Jos linnun syömä ravinto on hyvin hienoksi jauhettua, lihasmahan lihakset eivät kehity niin voimakkaiksi kuin syötettäessä karkeita partikkeleita. Ruoan hienontamisen helpottamiseksi siemeniä syövät linnut nielevät usein pieniä kiviä.
Useiden lintulajien kivipiiroja voidaan käyttää myös ruuanvalmistukseen.
Hokkaidonkoira

| Hokkaidonkoira |
| --- | --- |

Avaintiedot
Alkuperämaa:   Japani
Määrä:  Suomessa rekisteröity 27
Rodun syntyaika:  n. 3 000 vuotta sitten
Alkuperäinen käyttö:  yleiskäyttöinen työkoira, karhun ja peuran metsästys
Nykyinen käyttö:  seurakoira, Japanissa myös metsästyskoira, vahtikoira
Elinikä:  12–15 vuotta
FCI-luokitus:  ryhmä 5 Pystykorvat ja alkukantaiset koirat alaryhmä 5 Aasialaiset pystykorvat ja sukulaisrodut #261
Ulkonäkö
Paino:  15–20 kg
Säkäkorkeus:  45–52 cm
Väritys:  valkoinen, punainen, musta, musta merkein (black and tan), raidallinen (brindle) ja seesami
Hokkaidonkoira (jap. 北海道犬, Hokkaidō-inu), toisinaan myös ainu, aiemmin pelkkä hokkaido, on melko harvinainen japanilainen koirarotu, yksi maan kuudesta alkuperäisestä pystykorvarodusta. Nimensä se on saanut kotiseudultaan Hokkaidon saarelta. Hokkaido on japanilaisista roduista puhtain, vaikkakin siihenkin on sekoittunut muita rotuja.